Ausgrobunga in da Oidstod zoagn, dass de Gengd scho am End von da Jungstoazeit vor ebba 4000 Joor bsiedlt gwen is. Außerhoib von da mingara Oidstod oiso z.B. in Pasing, Berg am Loam, Moosach und Sendling hod ma sogor Graaba aus da Stoazeit gfundn. Im Mingara Umlond find ma aa Zeignisse aus da Kejtnzeit und vo de Rema. Von de Kejtn san des hauptsächli de oidn Viereckschanzn und vo de Rema a boor Graaba und zwoa remische Fernstrossn.